钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

次轮心从最高行一周而复于故处

是为转终度分

次轮者月体所行之轨道也其界向本轮心为最近界之冲为最远试以一线联两心线即其界矣月体在次轮近地

心之半周即月体逆经度

行而顺本轮行，若在其远地心之半周，即月体顺经
度行而逆本轮行。从本轮心出两线，切次轮之两旁，
即定本轮心第二均加减之界。

如上测月行诸论，以定朔望，则用一自行之均数足
矣。为朔望时，月体必在本轮之内甲乙、丙丁圈上故
也。去离朔望，即宜用两均数，自朔至望、望至朔，必行
次轮一周而复。故月实行距太阳一百八十度，则行
次轮一周三百六十度，而次轮周之日行度，必倍于
距太阳之日行度，每日得二十四度二十二分四十
七秒三十○微，行一周，为一十四日七十三刻○七
分有奇，半月之率也。

天上周圈不论大小，皆平分三百六十度。

《系凡》月行距日九十度。〈两弦是也〉次圈周行一百八十度，
则在次输之最远，而距平行经度为极远。如上图小
轮上之月体所丽，为视行平行之极大差。

因上两小轮行度，在本轮有最高、最庳，在次轮有最
近、最远，定为自行之四限矣。

凡月在次轮之最远。